laion/Wikipedia-Exotic huggingface dataset:
შეჰბაზ შარიფი

მიან მუჰამედ შეჰბაზ შარიფი (ურდუ میاں محمد شہباز شریف; დ. 23 სექტემბერი, 1951, ლაჰორი, პაკისტანი) — პაკისტანელი პოლიტიკოსი და 2022 წლის 11 აპრილიდან პაკისტანის 23-ე პრემიერ-მინისტრი 2023 წლის 13 აგვისტომდე. და 2024 წლის 4 მარტიდან. პაკისტანის მუსლიმთა ლიგის (პარტია) პრეზიდენტია. მანამდე იყო სამი ვადით პენჯაბის პროვინციის მთავარი მინისტრი (გუბერნატორი), რაც იგი გახადა ამ პოსტზე ყველაზე ხანგრძილივი ვადით მყოფი. ↑ CNN, Sophia Saifi and Rhea Mogul. „Pakistan's parliament votes in opposition leader Shehbaz Sharif as Prime Minister“. CNN. დაარქივებულია ორიგინალიდან — 11 April 2022. ციტირების თარიღი: 11 April 2022. ↑ Shehbaz Sharif: 10 things to know about 'hands on' PM frontrunner of Pakistan. Firstpost (10 April 2022). ციტირების თარიღი: 13 April 2022.
რაგბი ზაფხულის ოლიმპიურ თამაშებზე 1908

შეჯიბრებები რაგბიში 1908 წლის ზაფხულის ოლიმპიურ თამაშებზე გაიმართა 19 აგვისტოს ლონდონში. მონაწილეობა მიიღო მხოლოდ ორმა კაცთა ნაკრებმა, თითო გუნდში 15 მოთამაშის რაოდენობით, რომლებმაც გაითამაშეს მედლების ერთი კომპლექტი. ერთადერთ თამაშში ავსტრალაზიის მორაგბეთა ნაკრებმა ანგარიშით 32-3 დაამარცხა დიდი ბრიტანეთის ნაკრები. რაგბი ოლიმპიურ თამაშებზე (ინგლისური) შეჯიბრების მედალოსნები სოკ-ის საიტზე (ინგლისური) შეჯიბრების შედეგები დაარქივებული 2009-02-18 საიტზე Wayback Machine. (პოლონური)
რაგბი ზაფხულის ოლიმპიურ თამაშებზე 1920

შეჯიბრებები რაგბიში 1920 წლის ზაფხულის ოლიმპიურ თამაშებზე გაიმართა 5 სექტემბერს ანტვერპენში. მონაწილეობა მიიღო მხოლოდ ორმა კაცთა ნაკრებმა, თითო გუნდში 15 მოთამაშის რაოდენობით, რომლებმაც გაითამაშეს მედლების ერთი კომპლექტი. ერთადერთ თამაშში აშშ-ის მორაგბეთა ნაკრებმა ანგარიშით 8-0 დაამარცხა საფრანგეთის ნაკრები. შეჯიბრების შედეგები დაარქივებული 2012-10-29 საიტზე Wayback Machine. sports-reference.com-ის საიტზე Results on sports-reference.com დაარქივებული 2014-12-04 საიტზე Wayback Machine. Rugby in the Olympics International Olympic Committee results database
რაგბი ზაფხულის ოლიმპიურ თამაშებზე 1924

შეჯიბრებები რაგბიში 1924 წლის ზაფხულის ოლიმპიურ თამაშებზე გაიმართა 4 მაისიდან 18 მაისის ჩათვლით პარიზში. მონაწილეობა მიიღო მხოლოდ სამმა ნაკრებმა. შეჯიბრების შედეგები დაარქივებული 2012-01-28 საიტზე Wayback Machine. sports-reference.com-ის საიტზე Rugby at the 1924 Olympics 1924 Olympics rugby revisited List of medalists from databaseOlympics.com
კირან გიბსი

კირან ჯეიმზ რიკარდო გიბსი (ინგლ. Kieran James Ricardo Gibbs; დ. 26 სექტემბერი, 1989, ლონდონი) — ინგლისელი ფეხბურთელი, „ვესტ ბრომვიჩ ალბიონის“ და ინგლისის ნაკრების წევრი. თამაშობს მარცხენა მცველის პოზიციაზე. პირველი ნაბიჯი ფეხბურთში გიბსმა გადადგა 12 წლის ასაკში, „საფეხბურთო კლუბ უიმბლდონის“ აკადემიაში. 2004 წელს იგი „არსენალს“ შეუერთდა, რის შემდეგაც საწყისი სამი წელი ახალგაზრდულ გუნდებში და დუბლებში თამაშობდა. 2007 წელს გიბსმა სეზონისწინა შეკრება პირველ გუნდთან ერთად გაიარა. „მილანის ინტერთან“ ნაჩვენები თამაშის გამო მან გულშემატკივრების აპლოდისმენტებიც დაიმსახურა. 2007 წელს გიბსი ოფიციალურად შეუერთდა არსენალს. მისი პირველი ოფიციალური მატჩი გუნდში შედგა 2007 წლის 31 ოქტომბერს „შეფილდ იუნაიტედის“ წინააღმდეგ. ძირითად შემადგენლობაში ადგილის დამკვიდრება მან 2009 წლის გაზაფხულზე, გაელ კლიშის ტრავმის მიღების შემდეგ მოახერხა. იმავე წლის ნოემბერში გიბსმა უკვე თვითონ მიიღო ტრავმა, რის გამოც მას ოპერაცია ჩაუტარდა და მთელი სეზონი გაუცდა. 2013 წლამდე გიბსს რეგულარულად ეძლეოდა სათამაშო დრო, თუმცა ნაჩო მონრეალის „არსენალში“ ტრანსფერის შემდეგ, იგი ძირითადი შემადგენლობიდან ამოვარდა. ერთ-ერთ ინტერვიუში არსენ ვენგერმა განაცხადა, რომ გიბსს შეეძლო ეშლი კოულისავით კარგად ეთამაშა, თუმცა ფრანგი მას ძალიან მცირე სათამაშო დროს აძლევდა, რის გამოც, 2016 წლის დეკემბერში გაჩნდა ჭორები, რომ თითქოს გიბსის დამატებას „ლივერპული“ აპირებდა. ჭორები არ აღმოჩნდა სიმართლე. 2016-2017 წლების სეზონში გიბსმა „არსენალში“ მხოლოდ 22 არასრული მატჩი ითამაშა. ვიკისაწყობში არის გვერდი თემაზე: კირან გიბსი ოფიციალური საიტი კირან გიბსის პროფილი არსენალის საიტზე კირან გიბსის პროფილი დაარქივებული 2010-08-20 საიტზე Wayback Machine. ფეხბურთის ასოციაციის საიტზე კირან გიბსი — სტატისტიკა საიტზე Soccerbase.com (ინგლისური) ↑ 1.0 1.1 (2010) The PFA Footballers' Who's Who 2010–11. Edinburgh: Mainstream Publishing, გვ. 165. ISBN 978-1-84596-601-0.  ↑ West Brom sign Kieran Gibbs from Arsenal in £7m deal. skysports.com. ↑ Kieran Gibbs in profile. https://www.wba.co.uk. ↑ Kieran Gibbs joins West Bromwich Albion. Arsenal.com. ↑ Kieran Gibbs: Interview. Arsenal F.C.. ↑ Gibbs and Dunne delighted by pro contract. Arsenal F.C.. დაარქივებულია ორიგინალიდან — 2009-03-26. ციტირების თარიღი: 2017-08-01. ↑ „Sheff Utd 0–3 Arsenal“. BBC Sport. 31 October 2007. ციტირების თარიღი: 31 October 2007. ↑ Kieran Gibbs — PLAYER PROFILE
შატილისწყალი

შატილისწყალი ― მდინარე დუშეთის მუნიციპალიტეტში, არღუნის მარცხენა შენაკადი. სიგრძე 10 კმ, აუზის ფართობი 43 კმ². შატილისწყლის არღუნთან შესართავში მდებარეობს სოფელი შატილი. ↑ საბჭოთა ტოპოგრაფიული რუკა ↑ უნივერსალური ენციკლოპედიური ლექსიკონი. ციტირების თარიღი: 31 ივლისი, 2017.[მკვდარი ბმული] ↑ Государственный водный реестр РФ: Шатили. ციტირების თარიღი: 31 ივლისი, 2017.
სონინკე (ენა)

სონინკე (სონინკე: Sooninkanxanne) — მანდეს ენა, რომელზეც დასავლეთ აფრიკაში მცხოვრები სონინკეს ხალხი საუბრობს. სონინკეზე მოსაუბრე 1,096,795 ადამიანი ცხოვრობს მალიში, ისინი ასევე არიან: სენეგალში, გამბიაში, კოტ-დ’ივუარში, მავრიტანიაში, გვინეა-ბისაუში, გვინეასა და განაში. მას ეროვნული ენის სტატუსი აქვს მალიში, სენეგალში, მავრიტანიაში და გამბიაში. ლინგვისტურად მასთან ყველაზე ახლოს მდგომი ენა ბონზოა. ↑ Lexicon Soninke-French-English. დაარქივებულია ორიგინალიდან — 2008-12-30. ციტირების თარიღი: 2017-07-31. PanAfriL10n page on Soninke Soninkara.org: La langue soninké
სქურჰესი

სქურჰესი — დერივაციული ტიპის, მოდინებაზე ორიენტირებული მცირე ჰესი, რომელიც მდებარეობს მდინარე ჭანისწყალზე, წალენჯიხის მუნიციალიტეტში. ჰესის დადგმული სიმძლავრე 1.02 მგვტ-ია, ხოლო საშუალო წლიური გამომუშავება 5 მლნ კვტ.სთ. სქურჰესი 1958 წლიდან ექსპლუატაციაშია და ჰიდროელექტროსადგურის მიერ გამომუშავებული ელექტროენერგია 10 კვ -იანი ელექტროგადამცემი ხაზის საშუალებით მიეწოდება საქართველოს ელექტროსისტემას. ჰიდროელექტროსადგური კერძო საკუთრებაში იმყოფება. ინფორმაცია Georgian Energy News-ზე
დასავლეთ აფრიკის ქვეყნების ცენტრალური ბანკი

დასავლეთ აფრიკის ქვეყნების ცენტრალური ბანკი (ფრანგ. Banque Centrale des États de l'Afrique de l'Ouest ) — ცენტრალური ბანკი, რომელიც ემსახურება დასავლეთ აფრიკის იმ რვა ქვეყანას, რომელიც შესულია დასავლეთ აფრიკის ეკონომიკურ და სავალუტო კავშირში: ბენინი, ბურკინა-ფასო, კოტ-დ’ივუარი, გვინეა-ბისაუ, მალი, ნიგერია, სენეგალი, ტოგო. ბანკი დაარსდა 1959 წლის 4 აპრილს, ხოლო ოპერაციები განახორციელა 1962 წლიდან. ახორციელებს მონეტარულ პოლიტიკას; უზრუნველჰყოფს ფინანსური საბანკო სისტემის სტაბილურობას. ოფიციალური საიტი(ინგლისური)
შვიდკაცა რაგბი ზაფხულის ოლიმპიურ თამაშებზე 2016

2016 წლის ზაფხულის ოლიმპიურ თამაშებზე შვიდკაცა რაგბიში შეჯიბრი ჩატარდა ბრაზილიის ქალაქ რიო-დე-ჟანეიროში 6 აგვისტოდან 8 აგვისტოს ჩათვლით ქალებში და 9 აგვისტოდან 11 აგვისტოს ჩათვლით კაცებში. სპორტსმენებმა გაითამაშეს მედლების ორი კომპლექტი. კაცებშიც და ქალებშიც ოლიმპიურ ტურნირზე იასპარეზა 12-12-მა ეროვნულმა ნაკრებმა. შეჯიბრება გაიმართა დეოდოროს რაიონის სტადიონზე. 2009 წლის 9 ოქტომბერს ქალაქ კოპენჰაგენში საერთაშორისო ოლიმპიური კომიტეტის 121-ე სესიაზე 81 ხმით 8-ის წინააღმდეგ მიღებული იქნა გადაწყვეტილება შვიდკაცა რაგბის 2016 წლის ზაფხულის ოლიმპიური თამაშების პროგრამაში ჩართვის შესახებ. უკანასკნელად რაგბი ოლიმპიური თამაშების პროგრამაში შეტანილი იყო 1924 წლის ზაფხულის ოლიმპიურ თამაშებში, როდესაც პარიზში ჩატარდა შეჯიბრი კლასიკურ დიდ რაგბიში. ↑ Golf and rugby on the way to Rio. დაარქივებულია ორიგინალიდან — 2017-07-16. ციტირების თარიღი: 2017-07-31.
ჰუსეინ მოჰამად ერშადი

ჰუსეინ მოჰამად ერშადი (ბენგ. হুসেইন মুহাম্মদ এরশাদ; დ. 1 თებერვალი, 1930, რანგპური, ბრიტანეთის ინდოეთი — გ. 14 ივლისი, 2019, დაკა) — პოლიტიკური და სამხედრო მოღვაწე ბანგლადეშში. ქვეყნის პრეზიდენტი და დიქტატორი 1983-1990 წლებში. ჰუსეინის მამა ინდოეთის გაყოფისას დასავლეთ ბენგალიდან აღმოსავლეთ პაკისტანში გადავიდა საცხოვრებლად. 1952 წლიდან ჰუსეინი პაკისტანის სამხედრო სამსახურში მსახურობდა, ხოლო 1971 წლიდან ახალშექმნილ ბანგლადეშის ჯარს შეუერთდა. უმაღლესი საბრძოლო განათლება ბანგლადეშის ომის შემდგომ პერიოდში მიიღო, ინდოეთში. 1973 წელს მან მიიღო პოლკოვნიკის წოდება. 1975 წელს კი გენერალ-მაიორი გახდა. Encyclopedia.com Banglapedia biography
დურნუკი

დურნუკი — თეთრიწყაროს მუნიციპალიტეტის სოფლების დიდი დურნუკისა და პატარა დურნუკის ძველი სახელწოდება. წყაროებში პირველად მოხსენიებულია XVII საუკუნეში, როგორც სამეფო სოფელი დურნუკი. სოფლის ტერიტორია დასახლებული ყოფილა წინაფეოდალური ხანიდან. აღმოჩენილია ციკლოპური ტიპის ლოდოვანი და გვიანდელი ანტიკური ხანის სამაროვანი ქვაყუთები, ფეოდალური ხანის ქვაჯვარები, გვიანდელი ფეოდალური ხანის ეკლესია, კერამიკული ნაწარმი. მოგვიანებით დურნუკი ორად გაიყო – დიდ დურნუკად და პატარა დურნუკად. 2014 წლის აღწერით დურნუკის თემში ცხოვრობს 70 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 656. ენციკლოპედია „საქართველო“, ტ. 2, თბ., 2012. — გვ. 513.
დურუჯი (მრავალმნიშვნელოვანი)

დურუჯი შეიძლება აღნიშნავდეს: დურუჯი — მდინარე საქართველოში დურუჯი — უღელტეხილი საქართველოში დურუჯი — გადაადგილებული ლოდი საქართველოში დურუჯი — მსახიობთა კორპორაცია დურუჯი — ჟურნალი დურუჯი — საფეხბურთო კლუბი
დურუჯი

დურუჯი — მდინარე აღმოსავლეთ საქართველოში, ალაზნის მარცხენა შენაკადი, გაედინება ქალაქ ყვარელზე. იქმნება შავი და თეთრი დურუჯის შეერთებით კავკასიონის სამხრეთ კალთაზე. შავი დურუჯი იწყება მთა შავი კლდიდან, თეთრი დურუჯი — მთა ნინიკასციხის სამხრეთ კალთაზე. სიგრძე 27 კმ, აუზის ფართობი 103 კმ². ზემო დინებაში აუზი მარაოსებრია. ხეობის ძლიერ დახრილი ფერდობების ზედა ნაწილი და ფსკერი მოგებულია თიხაფიქლების დაქუცმაცებული პროდუქტების სქელი ნაყარით, კალაპოტი ნაყარშია ჩაჭრილი. შუაწელში ხეობა ყუთის ფორმის ვიწრობს წარმოადგენს და ტყით არის შემოსილი. კალაპოტი კლდოვანი, ჩანჩქერიანი და ჭორომიანი აქვს. ქვემო დინებაში აუზი შედარებით ფართოა. ქალაქ ყვარლის მიდამოებში ხეობის ფსკერი მთლიანად უკავია გამოზიდვის კონუსს, რაზედაც მდინარე იტოტება ყვარელს ქვემოთ და რამდენიმე ღელის სახით მიემართება ალაზნისკენ. დურუჯი ძირითადად საზრდოობს თოვლის და წვიმის წყლით და წყალმცირეა. საშუალო წლიური ხარჯი შეადგენს 1,06 მ³/წმ-ს. ხასიათდება წყალმოვარდნის რეჟიმით. დურუჯის ზემო დინებაში პერიოდულად იქმნება ტიპური სტრუქტურული ღვარცოფი, რომლის დროს ხარჯმა შეიძლება 200 მ³/წმ და მეტს მიაღწიოს. მთებიდან გამოაქვს კოლოსალური რაოდენობით ტალახად ქცეული მყარი მასალა და დიდ საფრთხეს უქმნის ქალაქ ყვარელს. ჩატარებულია ღონისძიებანი ღვარცოფის გასაუვნებლად. დურუჯის რიყეზე, ყვარლის თავში, ზღვის დონიდან 430 მ სიმაღლეზე, არის კატასტროფული ღვარცოფის მიერ 1899 წელს ჩამოტანილი გაფიქლებული ქვიშაქვის ლოდი — დურუჯის ლოდი. კიკილაშვილი თ., ენციკლოპედია „საქართველო“, ტ. 2, თბ., 2012. — გვ. 513–514. ვიკისაწყობში არის გვერდი თემაზე: დურუჯი
დურუჯი (კორპორაცია)

„დურუჯი“ — რუსთაველის სახელობის თეატრის მსახიობთა კორპორაცია (სახელწოდება წარმოდგება მდინარე დურუჯისაგან). შეიქმნა 1924 წელს, მისი საპატიო წევრი იყო კონსტანტინე მარჯანიშვილი. „დურუჯი“ მიზნად ისახავდა თეატრის შემოქმედებითი და ორგანიზაციული ცხოვრების გარდაქმნას, ბრძოლას უცხადებდა ძველ, დრომოჭმულ თეატრალურ ფორმებს, დაბალი მხატვრული დონის სპექტაკლებსა და უდისციპლონობას. მაგრამ კორპორაციის საქმიანობაში თავი იჩინა ადმინისტრირების უარყოფითმა ფორმებმა. „დურუჯსა“ და კ. მარჯანიშვილს შორის გამწვავებული კონფლიქტის შედეგად კ. მარჯანიშვილმა 1926 წელს თეატრი დატოვა, ხოლო კორპორაცია „დურუჯი“ დაიშალა. არსებობის პირველ ეტაპზე „დურუჯი“ პროგრესული მოვლენა იყო და ქართული თეატრის ისტორიაში გარკვეული როლი ითამაშა. თეატრის ძირეული გარდაქმნის სურვილით, ახლისათვის უკომპრომისო ბრძოლით იყო გამოწვეული მისი შეცდომებიც. ქართული საბჭოთა ენციკლოპედია, ტ. 3, თბ., 1978. — გვ. 657.
დურუჯი (ჟურნალი)

„დურუჯი“ — რუსთაველის სახელობის თეატრის მსახიობთა კორპორაცია „დურუჯის“ ერთდროული ჟურნალი. ჟურნალის ერთადერთი ილუსტრირებული, 20-გვერდიანი სადღესასწაულო ნომერი გამოვიდა 1926 წლის 19 იანვარს კონსტანტინე მარჯანიშვილის პატივსაცემად. ქართული საბჭოთა ენციკლოპედია, ტ. 3, თბ., 1978. — გვ. 657.
გუროსწყალი

გუროსწყალი ― მდინარე დუშეთის მუნიციპალიტეტში, არღუნის მარცხენა შენაკადი. სიგრძე 11 კმ, აუზის ფართობი 36,6 კმ². გუროსწყლის მარჯვენა შენაკადია აკნეხისწყალი. გუროსწყლის მარცხენა ნაპირზე მდებარეობს ნასოფლარი გურო. ↑ საბჭოთა ტოპოგრაფიული რუკა ↑ უნივერსალური ენციკლოპედიური ლექსიკონი ↑ Государственный водный реестр РФ: Гуро-Цкали (Акнехи-Цкали). ციტირების თარიღი: 1 აგვისტო, 2017. ↑ უნივერსალური ენციკლოპედიური ლექსიკონი
დურღენი

დურღენი (ლათ. Anabasis aphylla) — ბუჩქბალახი ჯიჯლაყასებრთა ოჯახისა. 30—75 სმ სიმაღლისაა. მისი წვრილი, ქერქლისებრი ფოთლები მწვანე წვნიან ტოტებზე მოპირისპირედ არის განლაგებული. ყვავილები შეკრებილია თავთავისებრ ყვავილედებად. ყვავილსაფრის გარეთა ფურცლებს მოყვითალო ავ ვარდისფერი ფრთისებრი დანამატი აქვს. იზრდება წინა, შუა და ცენტრალური აზიის ბიცობიან და თიხიან უდაბნოებსა და ნახევრად უდაბნოებში, აგრეთვე კავკასიასა (აღმოსავლეთი წინაკავკასია და აზერბაიჯანი) და სამხრეთ ციმბირში. ნორჩი მწვანე ყლორტები შეიცავს ალკალოიდ ანაბაზინს (ეფექტიანი ინსექტიციდი, აგრეთვე ნიკოტინმჟავას — PP ვიტამინის ნედლეული). სახოკია მ., ქართული საბჭოთა ენციკლოპედია, ტ. 3, თბ., 1978. — გვ. 657.
დურძუკები

დურძუკები, ძურძუკები, ურძუკები, დროზკიტები — თანამედროვე ვაინახთა წინაპრების საერთო სახელწოდება შუა საუკუნეების წყაროთა (ქართული, არაბული და სხვ.) მიხედვით. ეტიმოლოგია უცნობია (არსებობს რამდენიმე მოსაზრება). დურძუკები და მათი ქვეყანა — დურძუკეთი (ძურძუკეთი) — ქართულ წყაროებში პირველად ლეონტი მროველთან („ცხოვრება ქართველთა მეფეთა“) ჩნდებიან. ს. ერემიანის მოსაზრებით, „დურც(კ)ის“ სახელით ამ ტომს VII საუკუნის სომხური გეოგრაფიაც („აშხარჰაცუიცი“) იხსენიებს (ამ მოსაზრებას არ იზიარებენ რ. ხარაძე, ა. რობაქიძე და სხვ.). არაბული წყაროებიდან დურძუკებს იცნობენ იბნ ალ-ფაქიჰი (IX-X სს.) და ალ-ბალაზური (IX ს.). დურძუკები ძირითადად ცენტრალური კავკასიონის ქედის ჩრდილოეთ კალთებზე სახლობდნენ. ისტორიულად დურძუკები მჭიდროდ იყვნენ დაკავშირებულნი საქართველოსთან. ლეონტის მიხედვით დურძუკების ეპონიმია კავკასოსის შვილი დურძუკ, რომელიც დამკვიდრდა კავკასიის მთის ნაპრალში და ამ ქვეყანას უწოდა თავისი სახელი — დურძუკეთი. ქართლის პირველ მეფე ფარნავაზს დურძუკი ქალი ჰყოლია ცოლად. როდესაც ფარნავაზის შვილსა და მემკვიდრეს საურმაგს ქართლის ერისთავები აუჯანყდნენ, იგი დურძუკებთან გაიქცა და სამეფო ტახტი მათი დახმარებით დაიბრუნა. მირვანის მეფობაში (ძვ. წ. II ს.) დურძუკებმა ჭარელებთან ერთად ააოხრეს კახეთი და ბაზალეთი. მირვანმა საპასუხო ლაშქრობით დაამარცხა და დაიმორჩილა დურძუკები. ლეონტის ცნობით, აზორკისა და არმაზელის მეფობაში დურძუკები ლეკების მხარეს იბრძოდნენ ქართველების წინააღმდეგ. თამარის მეფობაში, დაახლოებით 1212 წელს, როდესაც მთიელი ტომები — ფხოველები და დიდოელები — აჯანყდნენ, დურძუკები სამეფო ხელისუფლების მხარეს დადგნენ. „ისტორიანი და აზმანი შარავანდედთანი“ მოგვითხრობს, რომ თამარის მიერ აჯანყების ჩასახშობად გაგზავნილ ივანე ათაბაგს დურძუკთა მეფეები ძღვენითა და ლაშქრით ეახლნენ. ჟამთააღმწერლის მიხედვით, საქართველოს სამეფოს ჯარში იბრძოდნენ დურძუკები ასევე ხვარაზმელების შემოსევის დროს. ძურძუკეთის აღწერა მოცემულია ვახუშტი ბატონიშვილის (XVIII ს.) ნაშრომში: „ქისტეთს ზეით, არს ძურძუკი, შენობიანი, დაბნებიანი, კოშკოვანნი ორნივე. ამ წყობათა მზღვრის: აღმოსავლით კავკასი, ქისტ-ძურძუკსა და ღლიღუს შორისი; სამჴრით კავკასი, ფშავ-ჴევსურსა და ძურძუკს შორისი; დასავლით კავკასი, ქისტ-ძურძუკსა და ჴევს შორისი; ჩდილოთ მთა ჩერქეზსა და ქისტეთს შორისი. და გარდავლენან გზანი ქისტ-ძურძუკიდამ ამ კავკასებთა ზედა ჴევს ფშავ-ჴევსურეთს, ღლიღუეთს და ჩერქეზთა შინა“. ანჩაბაძე ზ., ენციკლოპედია „საქართველო“, ტ. 2, თბ., 2012. — გვ. ?. ნადირაძე ქ., ოთხმეზური გ., ქიქოძე თ., კავკასია ქართულ წყაროებში : ენციკლოპედიური ლექსიკონი / რედ. ქ. ნადირაძე, თბ.: ფავორიტი, 2012. — გვ. 75–76, ISBN 9789941039461. Гамрекели В. Н., Двалы и Двалетия в I-XV вв. н. э., Тб., 1961. Шавхелишвили А. И., Из истории взаимоотношений между грузинским и чечено-ингушским народами (С древнейших времён до ХV века), Грозный, 1963. Волкова Н. Г. Этнонимы и племенные названия Северного Кавказа / Ответ. ред. Л. И. Лавров. — АН СССР. Ин-т этнографии им. Н. Н. Миклухо-Маклая. — М.: Наука (ГРВЛ), 1973.
ლაშა კომახიძე

ლაშა კომახიძე (დ. 17 სექტემბერი, 1974, ბათუმი) — ბათუმის მერი 2017-2020 წლებში. დაიბადა 1974 წელს ბათუმში. 1991 წელს სწავლა დაიწყო საერთაშორისო ეკონომიკურ ურთიერთობათა უნივერსიტეტში საერთაშორისო ეკონომიკის სპეციალობაზე. 1994 წელს კი სწავლა გააგრძელა ბუდაპეშტის ეკონომიკურ მეცნიერებათა უნივერსიტეტში, რომელიც 1997 წელს დაამთავრა ბიზნესის ადმინისტრირების სპეციალისტის ხარისხის მიღებით. ფლობს რუსულ და ინგლისურ ენებს. 1997-2000 წლებში მუშაობდა სააქციო საზოგადოება „საზღვაო ბანკში“ ანალიტიკური განყოფილების სპეციალისტად, შემდეგ კი საინვესტიციო განყოფილების უფროსად. 2001-2003 წლებში იყო აჭარის ა/რ უზენაესი საბჭოში აჭარის ავტონომიური რესპუბლიკის თავმჯდომარის თანაშემწედ, ეკონომიკური საბჭოს მდივნად და აჭარის ავტონომიური რესპუბლიკის ხაზინის უფროსად. 2004-2006 წლებში მუშაობდა კერძო სექტორში მენეჯერად სამშენებლო მასალების იმპორტსა და სამშენებლო მასალების წარმოების კუთხით, 2008-2016 წლებში გაეროს განვითარების პროგრამის აჭარის პროექტების ხელმძღვანელად მუშაობდა. 2013-2016 წლებში ენპარდ 1-ის (ევროპის სამეზობლო პროგრამა სოფლის მეურნეობისა და სოფლის განვითარებისთვის) აჭარის რეგიონში ხელმძღვანელად. 2016 წელს ენპარდ 2-ის ფარგლებში აჭარაში სოფლის განვითარების ხელშეწყობის პროექტების მენეჯერი იყო. იმავე წლის 18 ივლისიდან დაინიშნა აჭარის ავტონომიური რესპუბლიკის სოფლის მეურნეობის მინისტრად. აღნიშნულ თანამდებობას იკავებდა 2017 წლის ივლისამდე. 2017 წლის ნოემბერში არჩეულ იქნა ბათუმის მერად. 2020 წელს გადადგა. ჰყავს მეუღლე და ერთი შვილი. ლაშა კომახიძე[მკვდარი ბმული] — Ipress.ge
ზეთის მზესუმზირა

ზეთის მზესუმზირა (ლათ. Helianthus annuus) — ერთწლოვანი ბალახოვანი მცენარე რთულყვავილოვანთა ოჯახისა. აქვს სწორმდგომი, 5 მ-მდე სიმაღლის ღერო, რომლის შიგნით რბილი, მკვრივი გულია მოთავსებული. აქვს წაწვეტებულბოლოიანი ოვალურ-გულისებრი დიდი ფოთლები. ყვავილედი კალათაა. მისი სამშობლოა ჩრდილოეთი ამერიკა. არქეოლოგიურმა გათხრებმა დაადასტურა, რომ ინდიელებმა ამ მცენარის კულტივირება დაიწყეს 2000 წელზე მეტი ხნის წინ. Helianthus annuus — ზეთის მზესუმზირა (რუსული)
The Bleeding Heart Band

The Bleeding Heart Band — როჯერ უოტერსის მიერ 1986 წელს შეკრებილი საკუთარი კოლექტივი. ჯგუფის სახელწოდება მომდინარეობს პინკ ფლოიდის სიმღერის „Outside The Wall“ სტრიქონიდან. მასში შედიოდნენ: ფილმის „როდესაც ქარი ქრის“ საუნდტრეკზე მუშაობისას: როჯერ უოტერსი - ბას-გიტარა, აკუსტიკური გიტარა, ვოკალი ჯეი სტეპლი - გიტარა სნოუი უაიტი - გიტარა ჯონ გორდონი - ბას-გიტარა მეტ ირვინი - კლავიშებიანი საკრავები, ორგანი ნიკ გლენი-სმითი - ფორტეპიანო, ორგანი ჯონ ლინვუდი - Linn-ის პროგრამირება Freddie Krc - დასარტყმელი საკრავები მელ კოლინზი - საქსოფონი კლერ ტორი - ვოკალი პოლ კერაკი - კლავიშებიანი საკრავები, ვოკალი ალბომი Radio K.A.O.S. და შემდგომი ტურნე: როჯერ უოტერსი - ბას-გიტარა, აკუსტიკური გიტარა, ვოკალი ჯეი სტეპლი - გიტარა, ვოკალი პოლ კერაკი - კლავიშებიანი საკრავები, ვოკალი მელ კოლინზი - საქსოფონი კლერ ტორი - ვოკალი სიმღერაში The Great Gig in the Sky (შესრულდა ორჯერ ტურნეს მსვლელობისას) ენდი ფერუეზერ ლოუ - გიტარები, ვოკალი გრემ ბროუდი - დასარტყმელი საკრავები დორინ ჩენტერი - ბეკ-ვოკალი ქეიტი კისუნი - ბეკ-ვოკალი 1987 წლის შემადგენლობა გამოვიდა როჯერ უოტერსის დამხმარე ჯგუფის სახით 1990 წელს ბერლინში გამართულ კონცერტზე. ამის შემდეგ უოტერსს ჯგუფი The Bleeding Heart Band-ის სახით აღარ წარუდგენია. 1999 წლიდან მის საკონცერტო გამოსვლებში მონაწილეობდენ ბროუდი, კოლინზი, ფერუეზერ ლოუ, კისუნი და უაიტი. დორინ ჩენტერმა მიიღო მონაწილეობა Amused To Death-ის ჩაწერაშიც. The Wall Live in Berlin დაარქივებული 2012-04-14 საიტზე Wayback Machine. პიტერ ვუდის შესახებ The Wall in Berlin-ის შესახებ დაარქივებული 2012-04-14 საიტზე Wayback Machine. ფაქტები IMDB-ზე The Bleeding Heart Band საიტზე Discogs ↑ Mabbett, Andy (2010). Pink Floyd - The Music and the Mystery. London: Omnibus. ISBN 9781849383707.  ↑ Various - When The Wind Blows - Original Motion Picture Soundtrack at Discogs. Discogs.com.
ჯილ ფურმანოვსკი

ჯილ ფურმანოვსკი (ინგლ. Jill Furmanovsky; დ. 1953) — პროფესიონალი ბრიტანელი როკ-ფოტოგრაფი. მოღვაწეობს 1972 წლიდან. აქვს ფოტოსურათების დიდი არქივი. მუშაობდა მუსიკოსებთან და ჯგუფებთან, როგორებიც არიან ან იყვნენ ბობ დილანი, ლედ ზეპელინი, პინკ ფლოიდი, მაიკ ოლდფილდი, Ramones, ბობ მარლი, ერიკ კლეპტონი, Blondie, The Police, The Plea, The Clash, სექს პისტოლზი, The Pretenders, Oasis და სხვები. მას ეკუთვნის პინკ ფლოიდის 1973-1981 წლის ფოტოსურათების დიდი არქივი. ჯილ ფურმანოვსკი პორტრეტების ეროვნული გალერეის საიტზე Rockarchive ↑ Was, There, Then: Oasis Photo Tour, Ebury Press, 1997, ISBN 978-0091863180
დუსენი

დუსენი — ტანდაბალი ვაშლის სახესხვაობა, რომელსაც იყენებენ საძირედ. საქართველოში დარაიონებულია დუსენი II, რომელიც გვალვაგამძლეა, ღრმად განვითარებული ძლიერი ფესვთა სისტემა აქვს. დუსენზე კარგად იმყნობა ვაშლის ყველა სამრეწველო ჯიში. ნამყენი საშუალო ზრდისაა. დუსენი მრავლდება ვეგეტატიურად — მიწის შემოყრით. ამონაყარს მცირე რაოდენობით იძლევა და ამიტომ სადედე პლანტაციაში მუდმივად უნდა იყოს დაცული ოპტიმალური ტენიანობა. ქართული საბჭოთა ენციკლოპედია, ტ. 3, თბ., 1978. — გვ. 658.
ბანგლადეშის დროშა

ბანგლადეშის დროშა — ბანგლადეშის რესპუბლიკის ოფიციალური სიმბოლო. ამჟამად არსებული დროშა მიღებულია 1972 წლის 17 იანვარს. დროშა წარმოადგენს მწვანე სივრცეს და მის ცენტრში არსებულ წითელ სფეროს. მისი პროპორციებია 3:5. წითელი წრეწირის რადიუსი დროშის სიგრძის მეხუთედია. მწვანე ფერი განასახიერებს ისლამს, წითელი წრე ამომავალი მზეა და დამოუკიდებლობის სიმბოლოს წარმოადგენს. 2013 წლის 16 დეკემბერს ბანგლადეშის ცოცხალი დროშა გინესის მსოფლიო რეკორდების წიგნში შევიდა. დროშის შექმნაში მონაწილეობდა 27 117 ადამიანი. Bangladesh Flags of the World-ზე ↑ Rashid, Tania. (2014-01-06) Bangladesh makes world's biggest human flag. CNN.
შაჰიდ ხაყან აბასი

შაჰიდ ხაყან აბასი (ურდუ شاہد خاقان عباسی‎; დ. 27 დეკემბერი 1958, კარაჩი, სინდი, პაკისტანი) — პაკისტანელი პოლიტიკოსი, რომელიც 2017 წლის 1 აგვისტოდან 2018 წლის 31 მაისამდე პაკისტანის პრემიერ-მინისტრი იყო. პოლიტიკაში მოსვლამდე ელექტროინჟინერი და ბიზნესმენი იყო. პაკისტანის მუსლიმთა ლიგის წევრი აბასი, 2013 წლიდან 2017 წლამდე, შარიფის მესამე კაბინეტში ნავთობისა და ბუნებრივი რესურსების მინისტრად და 2008 წელს გილანის სამთავრობო კაბინეტში, მოკლე დროით ვაჭრობის მინისტრის პორტფელს იკავებდა. ↑ Detail Information. PILDAT. დაარქივებულია ორიგინალიდან — 19 აპრილი 2014. ციტირების თარიღი: 26 April 2017. ↑ „Who are Shehbaz Sharif and Khaqan Abbasi, PLM-N’s replacements for Nawaz Sharif as Pakistan PM“. Hindustan Times (ინგლისური). 29 July 2017. ციტირების თარიღი: 30 July 2017. ↑ Abbasi, Abid Fazil (30 July 2017). „Murree residents welcome Abbasi’s nomination as PM“. DAWN.COM (ინგლისური). ციტირების თარიღი: 30 July 2017.
დუშეთის გეოფიზიკური ობსერვატორია

დუშეთის გეოფიზიკური ობსერვატორია — სამეცნიერო-კვლევითი დაწესებულება ივანე ჯავახიშვილის სახელობის თბილისის სახელმწიფო უნივერსიტეტის მიხეილ ნოდიას გეოფიზიკის ინსტიტუტის შემადგენლობაში. მისი მთავარი ფუნქციაა დედამიწის მსოფლიოში მაგნიტური ველის ცვლილებების უწყვეტი რეგისტრაცია. განსაზღვრავს გეომაგნიტური ველის აბსოლუტური მნიშვნელობებს, აკვირდება გრძელ და მოკლეპერიოდიან მაგნიტურ ვარიაციებს, დედამიწის ელექტრულ ველს (1947 წლიდან), სეისმურ მოვლენებს (1953 წლიდან). დაარსდა 1836 წელს თბილისში, როგორც მაგნიტურ-მეტეოროლოგიური ობსერვატორია. ფაქტობრივად მუშაობა დაიწყო 1844 წელს. XIX საუკუნის 30-იან წლებში მსოფლიოში 30-მდე მაგნიტური ობსერვატორია იყო, მათ შორის თბილისში. თბილისის მაგნიტური-მეტეოროლოგიური იბსერვატორია (შემდეგში წოდებული ფიზიკურ ობსერვატორიად, ხოლო 1926 წლიდან — გეოფიზიკურად) 1956 წლამდე ექვემდებარებოდა საქართველოს ჰიდრომეტეოროლოგიურ სამსახურის სამმართველოს. 1904 წელს ქალაქში ელექტრიფიცირებული ტრანსპორტის ამუშავების გამო ობსერვატორია გადაიტანეს კარსანში (მცხეთის მახლობლად), ხოლო თბილისი—ხაშურის რკინიგზის ხაზის ელექტროფიცირების შემდეგ — დუშეთში (1935 წლიდან). დუშეთის გეოფიზიკური ობსერვატორიის ტერიტორიაზე მეტეოროლოგიურ დაკვირვებებს აწარმოებს საქართველოს ჰიდრომეტეოროლოგიურ სამსახურის სამმართველო (1931 წლიდან), ატმოსფეროს ელექტრობას აკვირდება ამიერკავკასიის სამეცნიერო-კვლევითი ჰიდრომეტეოროლოგიურ ინსტიტუტი (1952 წლიდან). დუშეთის გეოფიზიკური ობსერვატორია აღჭურვილია თანამედროვე გეოფიზიკური ხელსაწყოებით; მონაწილეა საერთაშორისო გეოფიზიკური ღონისძიებებისა (I და II საერთაშორისო პოლარული წელი (1882-1883, 1932-1933); საერთაშორისო გეოფიზიკური წელი (1957-1959); წყნარი მზის საერთაშორისო წელი (1964-1965) და ყოფილი სსრკ-ის ტერიტორიაზე გენერალური მაგნიტური აგეგმვისა (1930-1932). ნოდია მ., ქართული საბჭოთა ენციკლოპედია, ტ. 3, თბ., 1978. — გვ. 660. გოგუა რ., ენციკლოპედია „საქართველო“, ტ. 2, თბ., 2012. — გვ. ?.